Kinzókamra
Kosztolányi Dezső, mozaik, A Pesti Hírlap Vasárnapja, 1931
„A nürnbergi kinzókamrában látni a vasszüzet, mely halálos roppantással ölelte magához az elitéleket, a kinpadot, mellyel a lábszárakat kissé kinyujtották, a szájterpesztőt, melynek segitségével fölpeckelték a gyanusitottak száját és vizet öntöttek beléje, míg föl nm pukkadtak, a tréfás álarcokat a megátalkodott rágalmazók, a pelengéreket a csalárd kalmárok, a spanyol gallért a civódó szomszédok számára, a hüvelykszoritót, mellyel vért sajtoltak a rossz muzsikusok ujjából, valamint a szöggel kivert bölcsőt, a különböző csipeszeket, harapófogókat s ollókat, melyekkel lenyisszantották a gonosz némberek mellét.”
„Uti napló” összefoglaló cím alatt.